ગુજરાતનું વર્ષ 2021-22 માટે રૂ. 2,27,029 કરોડનું બજેટ : નાણામંત્રી નીતિન પટેલે આજ ગુજરાત વિધાનસભામાં રજૂ કર્યું બજેટ – Evergreen News India
ગુજરાતનું વર્ષ 2021-22 માટે રૂ. 2,27,029 કરોડનું બજેટ : નાણામંત્રી નીતિન પટેલે આજ ગુજરાત વિધાનસભામાં રજૂ કર્યું બજેટ
નાણામંત્રી નીતિન પટેલ દ્વારા વિધાનસભામાં 2021-22 માટે બજેટ રજૂ કરવામાં આવ્યું છે. કોરોના મહામારી અને લોકડાઉનને કારણે સરકારની આવકમાં થયેલા ઘટાડોને કારણે રાજ્યના બજેટના કદમાં સામાન્ય વધારો થવાની શક્યતા જોવામાં આવી રહી છે. બજેટ જાહેર કરતાં પહેલાં નાણામંત્રી નીતિન પટેલે જણાવ્યું હતું કે, હવે આપણી કોરોનાની મહામારીથી બહાર આવી રહ્યા છીએ. સ્થાનિક સ્વરાજની ચૂંટણીમાં જનતાએ અમને સહયોગ આપ્યો છે.
નાયબ મુખ્યમંત્રી અને નાણાપ્રધાન નીતિન પટેલ આજે વિધાનસભામાં રાજ્યનું વાર્ષિક બજેટ રજૂ કર્યું છે. રાજ્યના ઈતિહાસમાં પ્રથમ વખત પેપરલેસ બજેટ રજૂ થઇ રહ્યું છે, તો નીતિન પટેલ (Nitin Patel) પોતે નવમી વખત બજેટ રજૂ કરી રહ્યા છે.
નીતિન પટેલે બજેટ સ્પીચની શરૂઆત કવિતાથી કરી હતી. તેમણે 'અમે મક્કમ છીએ, અડીખમ છીએ, ગુજરાતને નવી ઉંચાઈએ લઇ જવા મક્કમ છીએ, આત્મનિર્ભર ભારત બનાવવા મક્કમ છીએ' કવિતા રજૂ કરીને બજેટ સ્પીચની શરૂઆત કરી હતી.
વિધાનસભા બજેટ 2021-22 અપડેટ
રાજ્યના ઈતિહાસનું સૌથી મોટું 2 લાખ 27 હજાર 29 કરોડનું બજેટ
શિક્ષણ માટે રૂ. 32 હજાર કરોડની જોગવાઈ
ધોરણ 9-1૦માં અભ્યાસ કરતા 6 લાખ 63 હજાર વિદ્યાર્થીઓને શિષ્યવૃતિ આપવા રૂ.549 કરોડની જોગવાઇ કરવામાં આવી છે
આરોગ્ય અને પરિવાર કલ્યાણ માટે 11 હજાર 323 કરોડ
મહિલા અને બાળવિકાસ માટે રૂ. 3511 કરોડ
કૃષિ અને સહકાર ક્ષેત્ર માટે 72.32 કરોડ રૂપિયા
ફૂડ પ્રોસેસિંગ માટે 82 કરોડ રૂપિયા
શહેરી વિકાસ માટે 13 હજાર 493 કરોડની જોગવાઈ
પંચાયત ગ્રામ ગૃહ નિર્માણ અને ગ્રામ વિકાસ વિભાગ માટે 8,796 કરોડની જોગવાઈ
માર્ગ અને મકાન વિભાગને 11 હજાર 185 કરોડ
પાણી પુરવઠા વિભાગ માટે 3974 કરોડ
આદિજાતિ વિકાસ વિભાગ માટે 2656 કરોડની જોગવાઈ કરવામાં આવી
બંદર અને વાહન વ્યવહાર વિભાગ માટે 1478 કરોડ
અન્ન અને નાગરિક પુરવઠા વિભાગને 1224 કરોડની જોગવાઈ
રમત ગમત યુવા અને સાંસ્કૃતિક પ્રવૃતિઓ માટે 507 કરોડની જોગવાઈ
બગાયત ક્ષેત્ર માટે 442 કરોડ રૂપિયાની જોગવાઈ
જળ સંપત્તિ વિભાગ માટે 5494 કરોડ રૂપિયા
કૃષિ અને સહકાર વિભાગ માટે 7232 કરોડ રૂપિયા
ખેત પેદાશ વેચાણ વ્યવસ્થા માટે 78 કરોડ રૂપિયા
← હવે, રેલવેના સેકન્ડ ક્લાસ કોચ પણ બનશે એરકંડીશન : રેલવેએ જનરલ કોચ માટે તૈયાર કર્યો માસ્ટર પ્લાન
જો બંગાળમાં મમતા હાર્યા અને ભાજપ જીતશે, પોતે 'ચૂંટણી વ્યૂહરચનાકાર' તરીકેની કામગીરી છોડી દેશે : પ્રશાંત કિશોર →